Nu kan også en nordjysk byrådspolitiker hæve dobbelt løn under sin orlov. SF'eren Theresa Berg Andersen er endnu en i rækken af lokalpolitikere, der nyder godt af den udskældte regel - men det er dog ikke med hendes gode vilje. Hun forlader snart sit job som 1. viceborgmester i Vesthimmerlands Kommune for at vikariere for sin partikollega Lisbeth Bech Poulsen, der skal på barsel. Theresa Berg Andersen tager orlov fra jobbet som byrådspolitiker, men hæver fortsat lønnen på 18.000 kroner om måneden, samtidig med at hun også får løn som folketingspolitiker. SF-politikeren ville gerne have frasagt sig dobbeltlønnen - men en orlovsregel forbyder hende at gøre det. - Når man så også har været med til at kigge på budgetter her det sidste lange stykke tid for Vesthimmerlands Kommune, og ved hvor trængt kommunen er, så er det jo ikke fair, at jeg skal have tre måneders løn med mig, når jeg får løn et andet sted fra, siger Theresa Berg
Det er ikke med SF'eren Theresa Bergs gode vilje, at hun nu skal have løn både som folketingspolitiker og byrådsmedlem.